Ang Ideolohiya ng 

Kapayapaan 

Ang mga pantas ay naglarawan sa kapayapaan na: 
‘Ang kapayapaan ay ang kawalan ng digmaan.” Ang 
kahulugan na ito ay tumpak. Ang kapayapaan nga ay 
nangangahulugan ng kawalan ng digmaan o karahasan. 

Ngunit, ang ibang tao ay naniniwala na ang kahulugan 
na ito ng kapayapaan ay hindi sapat. Sinasabi nila na 
ang hustisya ay marapat na kasama ng kapayapaan; 
na ang kapayapaan na walang kasamang katarungan 
ay hindi kapayapaan. Ang mga tao sa buong mundo, 
sa makatuwid, ay kumikilos nang may kawalang 
pagpapaumanhin at gumagawa ng mga gawaing may 
karahasan sa ngalan ng hustisya, sila ay nagsasabi, 
“Bigyan ninyo kami ng hustisya at ang kapayapaan ay 
mangyayari. ” Para sa akin, ang paglalagay ng kundisyon 
para sa pagtatamo ng kapayapaan ay hindi praktikal. 
Ito ay dahil sa ang kapayapaan sa sarili nito ay hindi 
nagdudulot ng katarungan. Ang hustisya ay hindi 
nangangahulugan na ito ay elemento ng kapayapaan. 
Kapag ang mga tao ay gumawa ng karahasan sa ngalan 
ng hustisya ay hindi rin mananaig ang kapayapaan. Ito 
ay dahil sa walang bagay na produktibo ang magagawa 
sa isang kapaligiran na marahas. Ang kapayapaan ay 
marapat na hangarin dahil mismo sa kapayapaan. Lahat 
ng bagay ay susunod na lamang dito, hindi kasabay ng 
kapayapaan. 

Kapag ang mga tao ay nagpahintulot at tumanggap sa 
kapayapaan para sa kapayapaan lamang, ang idinudulot 
nito ay ang pagbubukas ng mga pinto ng pagkakataon 
- ito ay gumagawa ng mga magagandang kundisyon na 
nagpapahintulot sa tao na magsikap tungo sa kanilang 
mga adhikain. Kapag sinamantala ng mga tao ang 
mga pagkakataon na nabuo dito, sila ay magkakamit 
ng hustisya at magbibigay ng resulta sa iba pang 
magagandang simulain. 

Ang sitwasyon sa Japan ay isang matibay na patunay 
ng tagumpay ng ganitong pamantayan. Ang mga 


lungsod na pang-industriya sa Japan, ang Hiroshima 
at Nagasaki, ay winasak ng mga atomic bomb noong 
1945. Matapos ang maramihang pagpatay, ang Japan 
ay nag-iwan sa karahasan at kumuha ng mapayapang 
pamamaraan sa pag-unlad nito na tinawag nitong 
‘daan paatras’. Bilang resulta, sa maikling panahon 
ng apatnapung taon, ang Japan ay naging isang 
makapangyarihang bansa sa ekonomiya nito sa buong 
mundo. 

Samakatuwid, ang tagumpay, na hindi inaasahan, kahit 
pagkatapos ng mahaba at marahas na pakikibaka 
ay makakamit sa pamamagitan ng mapayapang 
pamamaraan sa maikling panahon lamang. Kaya, ang 
mga praktikal na pamantayan lamang sa pagkakamit 
ng kapayapaan ay ang: 

‘Hayaan ang mga problema at samantalahin ang mga 
pagkakataon.’ 

Ito ang ideolohiya ng kapayapaan na ibinigay sa 
Islam ayon sa kung ano ang isinabuhay ni Propeta 
Muhammad - (sumakanya nawa ang kapayapaan) 
tulad ng ipinakita sa kasunduan sa Hudaybiyah (para 
sa karagdagang detalye, basahin ang Muhammad: A 
Prophet for All Humanity). 

Ang Kapayapaan 
ay bumabago 
sa Pagbawas 
upang maging 

Pagdaragdag 

Ang kapayapaan ay produkto ng positibong kaisipan, 
habang ang karahasan ay resulta ng negatibong pag- 
iisip. Ang kapayapaan ay ang natural na kalagayan 
ng lipunan: ang karahasan ay hindi natural. Ang 
kapayapaan ay sa pag-ayon sa natural na piano 
samantalang ang karahasan ay taliwas dito. Kapag 
namayani ang mga mapayapang kapaligiran sa isang 


lipunan, ang lahat ng mga gawain ay magaganap 
sa tamang anyo. Ngunit kung ang kapayapaan ng 
kapaligiran ay nagulo, ang normal na pagkilos ng 
lipunan ay nabubulabog. Ang batas na ito ay mailalapat 
din sa tao gayundin sa buong sansinukob. 

Ang karahasan ay nagsasara sa mga pinto ng positibong 
mga gawain, samantalang ang kapayapaan ay 
nagbubukas sa kanila. Ito ay bumubuo ng kapaligiran 
ng positibong pamumuhay para sa bawat tao, sa 
lipunan at sa bansa sa pangkalahatan. Ang lahat ng 
uri ng pagkakamit ay posible sa isang kapaligiran 
ng kapayapaan. Kung ang sitwasyong marahas ay 
pumipigil sa mga pagkakataon, ang kapayapaan ay 
tumutulong sa paglago ng magagandang sitwasyon 
na kung saan ang kakayanan ng tao ay nabubuo at 
napagyayaman. 

Ayon sa German psychologist na si Alfred Adler, ang 
isang natatanging katangian ng tao ay ang kanilang, 
‘kakayanan na baguhin ang minus at gawin itong plus’. 
Ano ang nagdudulot sa tao na magawa ang kagila- 
gilalas na bagay na ito? Ang tanging sagot ay nagaganap 
ito sa pamamagitan lamang ng kapayapaan. Ang utak 
ng tao ay isang imbakan ng kayamanan ng walang 
hanggang kakayanan. Kung ang tao ay mawawalan ng 
kapayapaan sa pag-iisip sa panahon ng isang krisis ay 
hindi niya magagamit ang kanyang kakayanan sa pag- 
iisip sa positibong paraan. Ang negatibong pag-iisip 
ay isang balakid sa pag-unlad ng tao, samantalang ang 
positibong pag-iisip ay nagbibigay-buhay na ito ay 
nagpapasigla sa mga kakayanan ng tao. Samakatuwid, 
kapag ang isang tao o nasyon ay nagkaroon ng 
kakayanan na mapanatili ang kapayapaan sa lahat ng 
sitwasyon, angmgaposibilidad aynabubuksan. Ito ang 
pagkakataon na ang minus ay nagiging plus. 

Kalikasan: Modelo 
ng Kapayapaan 

Sa kasalukuyang mundo, ang ugat ng marami sa mga 
problema ay matatagpuan natin sa ating paglayo 
mula sa mapayapang modelo ng kalikasan - ang 


pinakamainam na modelo upang sundin natin. Ang 
mga problema na kinakaharap natin ngayon ay dulot 
ng hindi natin pagsunod sa kalikasan. 

Ang mga bituin at mga planet ay nasa tuluy-tuloy na 
paggalaw sa kanilang mga orbit o iniikutan at hindi 
sila nagbabanggaan sa isat isa. Ito ay nagpapakita 
sa tao kung paano siya hahayo tungo sa kanyang 
destinasyon sa buhay nang hindi siya nakakagambala 
sa iba. Ang araw din ay isang mahusay na modelo. Ito ay 
nagpapakita kung paano tayong magbibigay ng buhay 
sa iba nang walang kinikilingan. Ang puno ay isa ring 
huwaran para sa tao, na ito ay nagbibigay ng malusog 
at nakakatulong na oxygen kapalit ng nakakasamang 
gas at ito ay ang carbon dioxide. Pagmasdan mo kung 
paanong ang mga bulaklak ay nagpapakalat ng bango 
sa paligid nila kahit pa sila ay hinahangaan o hindi. Ang 
isang dumadaloy na batis ay isang modelo rin dahil ito 
ay nagpapatubig sa mga sakahan nang walang inaasam 
na kapalit. Kung walang pagtatanim ng mga katangiang 
ito nang hindi naghihintay ng kapalit sa mga tao, 
walang makabuluhang buhay sa mundo ang posible. 
Ang magandang mundong ito ng kalikasan na nilikha 
ng Diyos ay nasa bingit ng pagsira rito ng tao. Ang 
malawakang karahasan, pagkabulabog ng kalikasan 
at ang global warming kapag pinagsama-sama ay 
nagiging panganib na mas matindi pa sa Ikatlong 
Digmaang Pandaigdig. Tunay na ito ay tulad ng 
Ikatlong Digmaang Pandaigdig na nagaganap sa atin. 
Ito ang pinakamalaking panganib na hinaharap natin 
ngayon. Tayo ay marapat na kumilos na nagkakaisa 
at taus-puso upang iligtas ang kalikasan para sa 
kapakanan ng buong sangkatauhan. Ito ay maaari 
lamang makamit sa pamamagitan ng pagsunod sa 
mapayapang pamamaraan. 

Ang Paraan ng 
Pagkakamit ng 

Kapayapaan 

Ang kapayapaan ay mahalaga para sa isang mainam na 
paraan ng pamumuhay - ang kapayapaan sa pag-iisip, 
sa pamilya at sa kalikasan. 


Isa sa mga katotohanan sa buhay ay ang pagbabanggaan 
ng mga pananaw ng tao laban sa kapwa tao, at ito 
ay nagaganap sa lahat ng antas. Iniisip ng ilan na 
ang pag-aalis ng anumang pagkakaiba ang susi sa 
pagkakamit ng pagkakaisa. Ngunit, ang pananaw na 
ito ay imposibleng makamit dahil hindi ito maaaring 
maganap. Maaaring hindi mo nagugustuhan ang mga 
tinik na nasa mga rosas ngunit imposible na tanggalin 
mo lahat ng tinik at wasakin sila nang tuluyan. Dahil 
kapag binunot mo ang isang tinik ay tutubo ang isa pa 
kapalit nito. Kahit pa magpatakbo ka ng bulldozer sa 
ibabaw ng mga halaman ng rosas, ang mga panibagong 
halaman ay tutubo pa rin kapalit nila na magkakaroon 
ng mga rosas na mayroong tinik. Katulad nito, ang 
isang mapayapang pamayanan ay malilikha lamang 
sa pamamagitan ng paglikha at pagsuporta sa ispiritu 
ng pagpapahintulot at pagpapaumanhin sa anumang 
uri ng pagkakaiba. 

Gayunpaman, ang isang mapayapang buhay ay 
makakamit lamang kapag ang mga tao ay natuto 
sa kung ano ang kanilang mga limitasyon. Ayon 
sa banal na batas, maaari mong kunin mula sa 
mundo ang kung anumang magpupuno sa iyong 
pangangailangan - at hindi sa iyong kasakiman. 
Maaari kang makipagnegosyo sa iba ngunit hindi 
mo sila pwedeng abusuhin. Maaari mong itaguyod 
ang iyong sariling katangian, ngunit hindi sa 
pagsasakripisyo ng pamilya o lipunan. Malaya ka na 
gumamit ng mapayapang pamamaraan ngunit hindi 
ka pinahihintulutan na gumamit ng karahasan. Paano 
tayo magkakamit ng kapayapaan? Ang pamantayan 
ay simple lamang. Kunin mo ang bahagi mo nang 
hindi mo ito inaagaw sa iba. Punuin mo ang iyong 
pangangailangan nang hindi ka nagkakait sa iba. Sa 
madaling salita, solusyunan mo ang iyong problema 
nang hindi lumilikha ng problema para sa iyong kapwa 
nilalang. Ang mapayapang pamumuhay kasama ang 
iba ay ang tanging paraan ng pag-iral sa mundo. 

